joelniklaus/EU_Wikipedias huggingface dataset:
Bobijs Halls

Roberts Mārvins "Bobijs" Halls (, dzimis  Pontannē, Kanādā) ir bijušais kanādiešu hokejists, spēlējis kreisās malas uzbrucēja pozīcijā, Kanādas hokeja izlases dalībnieks. Tiek uzskatīts par vienu no visu laiku izcilākajiem spēlētājiem.

Spēlētāja karjera 
1957. gadā Halls sāka spēlēt NHL. NHL un WHA kopā aizvadījis 23 sezonas, no tām lielāko daļu NHL kluba Čikāgas "Blackhawks" rindās, kā sastāvā 1960.—1961. gada sezonā izcīnīja arī vienīgo Stenlija kausu. 1972. gadā Halls pārcēlās uz Vinipegas "Jets", noslēdzot tobrīd visu laiku lielāko līgumu profesionālajā hokejā - 10 gadi par 2,75 miljoniem ASV dolāriem sezonā. WHA viņš aizvadīja nākamās sešas sezonas, bet savā atvadu sezonā "Jets" jau spēlēja NHL. Bet pēc 18 "Jets" rindās aizvadītām spēlēm viņš tika aizmainīts uz Hartfordas "Whalers". 1974. gadā, spēlējot "Jets" vienībā, viņš bija spēlējošais treneris, bet tika nomainīts sezonas vidū un līdz nākamās sezonas beigām bija trenera asistents. 1978.—1979. gada sezonā, kas bija viņa priekšpēdējā, viņu nomocīja traumas, un visas sezonas laikā viņš piedalījās tikai četrās spēlēs un no hokeja viņš gribēja atvadīties jau pēc tās, bet tā kā "Jets" sāka spēlēt NHL, tomēr izdevās pierunāt Hallu palikt uz vēl vienu sezonu, kurā gan arī viņš aizvadīja tikai 27 spēles.

Karjeras laikā viņš ne reizi vien saņēmis dažādus apbalvojumus. Trīs reizes viņam izdevies iegūt Ārta Rosa balvu, 1965. un 1966. gadā arī Hārta balvu, 1965. gadā viņš izcīnīja Lēdijas Bingas balvu, bet 1973. un 1975. gadā viņš izcīnīja Gerija Deividsona balvu kā WHA vērtīgākais spēlētājs. 7 sezonas bija labākais NHL vārtu guvējs, kopš 1998. gada par šādu sasniegumu tiek pasniegta Morisa Rišāra balvu. Piedalījies 12 NHL un 5 WHA visu zvaigžņu spēlēs. 1998. gadā žurnāla The Hockey News veiktajā aptaujā atzīts par visu laiku astoto izcilāko spēlētāju. 1983. gadā uzņemts Hokeja Slavas zālē.

Savā ģimenē viņš nebija vienīgais, kurš spēlē hokeju. Astoņus gadus ar viņu kopā "Blackhawks" rindās spēlēja viņa jaunākais brālis Deniss Halls, bet tāpat NHL spēlējis arī viņa dēls Brets Halls.

Ārējās saites 

 Karjera 

1939. gadā dzimušie
Kanādas hokejisti
Čikāgas "Blackhawks" spēlētāji
Bijušā Vinipegas "Jets" spēlētāji
Hārtfordas "Whalers" spēlētāji
Stenlija kausa ieguvēji
Hokeja slavas zālē uzņemtie
Ontārio dzimušie
Brūss Viliss

Volters Brūss Viliss (Walter Bruce Willis; dzimis  Idārā-Oberšteinā, VFR) ir bijušais amerikāņu aktieris, kinoproducents un dziedātājs.

Biogrāfija 
Viliss piedzima Rietumvācijā amerikāņu karavīra un vācietes ģimenē. Kad Brūsam bija divi gadi, tēvs atvaļinājās no dienesta, un ģimene pārvācās uz mazu Ņūdžersijas pilsētiņu Kerinspointu, ASV. Skolas laikā Viliss sāka piedalīties teātra iestudējumos.

1977. gadā Viliss devās uz Ņujorku, kur arī uzsāka savu karjeru. Par pirmajiem Vilisa panākumiem kļuva Sema Šeparda Brodvejas uzvedums "Muļķītis mīlestībai" (Fool for Love), kur sākumā viņš dublēja galvenās lomas izpildītāju. No 1980. gada Viliss filmējās televīzijas filmās. Uz lielajiem ekrāniem debitēja Bleika Edvardsa komēdijā "Aklais randiņš" (Blind Date, 1987), kurā viņš spēlēja kopā ar Kimu Beisingeri. Nākamā filma bija "Cietais rieksts" (1988). Par galvenās lomas, policista Džona Makleina, atveidošanu aktieris saņēma 5 miljonu lielu honorāru, kas tajā laikā bija liela summa. Šo lomu Viliss tēloja arī filmas turpinājumos — filmu sērijā "Cietais rieksts", kas guva lielus komerciālus panākumus.

Par lomu TV seriālā "Mēnessgaisma, detektīvu aģentūra" (Moonlighting, 1985—1989) Viliss trīs reizes nominēts Zelta globusa balvai, no kurām vienu reizi balvu ieguva (1987). Vēl viena Zelta globusa nominācija Vilisam ir par lomu filmā In Country (1989). Ieguvis arī divas Emmy balvas — par lomu "Mēnessgaisma, detektīvu aģentūra" un kā viesaktieris TV seriālā "Draugi".

Viliss tēlojis lomas arī tādās pazīstamās filmās kā "Pēdējais skauts" (The Last Boy Scout, 1991), "Nakts krāsa" (Color of Night, 1994), "Lubene" (1994), Nobody's Fool (1994), "12 pērtiķi" (1995), "Piektais elements" (1997), "Šakālis" (The Jackal, 1997) "Armagedons" (1998), "Sestais prāts" (1999), "Neievainojamais" (Unbreakable, 2000), "Visi deviņi jardi" (The Whole Nine Yards, 2000), "Grēku pilsēta" (2005), "RED aģenti: atvaļināti un sevišķi bīstami" (2010), "Neiznīcināmie 2" (2012), "Mēness lēkta karaļvalsts" (2012), "RED aģenti 2" (2013), "Grēku pilsēta: Liktenīgā sieviete" (2014).

Brūss Viliss 1987. gadā apprecējās ar aktrisi Demiju Moru. Būdami precējušies, slavenību pāris 1991. gadā kopā ir piedalījušies filmā "Mirstīgās domas" (Mortal Thoughts). Vilisam un Morai ir trīs meitas: Rumera, Skauta un Talula Bella. Pēc 10 kopdzīves gadiem, 1998. gadā viņi paziņoja par laulības šķiršanu. Oficiāli laulību šķīra 2000. gadā.

Viliss ir saņēmis dažādus apbalvojumus un publiski ir paudis savu atbalstu ASV Gaisa spēkiem.

2022. gadā Viliss paziņoja par kinokarjeras noslēgšanu neārstējamas slimības (afāzijas) dēļ.

Atsauces

Ārējās saites 

1955. gadā dzimušie
Amerikāņu kinoaktieri
ASV kinoproducenti
Zelta globusa balvas ieguvēji
Emmy balvas ieguvēji
Reinzemē-Pfalcā dzimušie
Gīza

Gīza (, al-Gīzah) ir pilsēta Ēģiptē, muhafazas administratīvais centrs. Atrodas Nīlas kreisajā krastā iepretim Kairai un faktiski ir tās priekšpilsēta, atrodas 20 kilometru attālumā no Kairas centra. Tā ir trešā lielākā pilsēta Ēģiptē aiz Kairas un Aleksandrijas. 2006. gadā tā bija otrā lielākā priekšpilsēta pasaulē pēc Jokohamas, Japānā.

Gīzā atrodas vairāku valstu vēstniecības, kā arī vairākas valdības iestādes. Gīzā atrodas Kairas universitāte.

Liels tūrisma centrs, jo Gīzas pievārtē atrodas valsts populārākie tūrisma objekti, Gīzas piramīdas un Lielā Sfinksa, kas ir iekļauti UNESCO Pasaules mantojuma sarakstā. Tajā ir atrodami arī daudzi citi Senās Ēģiptes pieminekļi.

Ēģiptes pilsētas
Dodi al Fajeds

Emads el Dīns Muhameds Abdels Moneims Fajeds (عماد الدين محمد عبد المنعم الفايد /Emad El-Din Mohamed Abdel Moneim Fayed), plašāk pazīstams kā Dodi al Fajeds (Dodi Al-Fayed, dzimis , miris ) bija ēģiptiešu izcelsmes uzņēmējs.

Ēģiptiešu uzņēmēja, lielveikala "Harrods" un Fulham FC futbola kluba īpašnieka, miljardiera Muhameda el Fajeda dēls. Darbojies kā kinofilmu producents. Plaši pazīstams kļuva pēc savas nāves autokatastrofā 1997. gadā. Šajā autokatastrofā gāja bojā arī princese Diāna, ar kuru Dodi el Fajedam tolaik bija romantiskas attiecības.

1955. gadā dzimušie
1997. gadā mirušie
Ceļa negadījumos bojā gājušie
Lietojamība

Lietojamība () ir termins, kas apzīmē vieglumu, kādā cilvēki var lietot noteiktu instrumentu vai citu cilvēka radītu objektu, lai sasniegtu noteiktu mērķi. Lietojamība var arī tikt attiecināma uz lietojamības mērīšanas metodēm un pētījumiem par objekta uztveramības efektivitātes un elegances principiem. Šo jēdzienu parasti attiecina uz datoru lietotāja saskarnēm. Līdzīgs jēdziens, kuru parasti attiecina uz citu lietu (mēbeļu, darbarīku, utt) lietojamību, ir ergonomika.

Cilvēka un datora mijiedarbība
Informācijas tehnoloģiju pārvaldība
Kosi

Kosi (Xhosa, IPA: /ˈkǁʰoːsa/), saukti arī ķhosi, senāk kafri, ir bantu tauta, kas dzīvo Dienvidāfrikas dienvidaustrumos un pēdējos divos gadsimtos arī valsts dienvidu un centrālajās dienvidu daļās.

Skatīt arī 
Isiķhosa

Āfrikas tautas
Dienvidāfrikas tautas
Brets Halls

Brets Endrū Halls (; dzimis  Belevillā, Kanādā) ir bijušais kanādiešu/amerikāņu hokejists, kurš spēlēja labās malas uzbrucēja pozīcijā.

NHL viņš tika draftēts 1984. gada draftā ar tikai kopējo 117. numuru, to izdarīja Kalgari "Flames". Tās sastāvā viņš spēlēja jau aiznākamajā (1985.—1986.) sezonā, aizvadot 2 spēles izslēgšanas kārtā. Par viņa pirmo pilno sezonu kļuva 1987.—1988. gada sezona, kad "Flames" rindās viņš aizvadīja 52 spēles, gūstot 50 punktus. Sezonas vidū viņš tika aizmainīts uz Sentluisas "Blues", kur vēl 13 spēles guva vēl 14 punktus. "Blues" rindās viņš nospēlēja līdz pat 1998. No 1992. līdz 1995. gadam bija komandas kapteinis. gadam un 1995.—1996. gada sezonā spēlēja kopā ar vēl vienu leģendu — Veinu Grecki. 1998.—1999. gada sezonu Halls uzsāka jau Dalasas "Stars" rindās, bet pēc tur aizvadītām trim sezonām pārcēlās uz Detroitas "Red Wings", kurā nospēlēja līdz pat 2004. gadam. Pēc tās Halls parakstīja divu sezonu līgumu ar Fīniksas "Coyotes". Pirmās sezonas laikā NHL bija lokauts, bet otrajā sezonā, aizvadot tikai 5 spēles un esot ļoti neapmierinātam ar savu sniegumu, viņš paziņoja par aiziešanu no profesionālā hokeja.

Lai gan dzimis Kanādā, tomēr pieņēmi ASV pilsonību. ASV hokeja izlases sastāvā piedalījies 1986. gada Pasaules čempionātā, 1991. gada Kanādas kausa izcīņā, 1996. gada Pasaules kausa izcīņā, kurā kopā ar izlasi izcīnīja zelta medaļas. Piedalījies arī . un . gada olimpiskajās spēlēs, 2002. gadā, savu fanu priekšā, izcīnot sudraba medaļas.

1998.—1999. gada sezonā, spēlējot "Stars" rindās, izcīnījis Stenlija kausu. NHL kopā guvis 741 vārtus, vairāk vārtus ir spējuši gūt tikai Veins Greckis un Gordijs Hovs. Piedalījies 11 NHL Visu zvaigžņu spēlēs. 1990. gadā ieguva Lēdijas Bingas balvu, bet 1991. gadā arī Harta balvu un Lestera Pīrsona balvu. Divreiz savas karjeras laikā guvis 50 vārtus 50 spēlēs, vairāk - 3 reizes, tas izdevies tikai Veinam Greckim. No 1990. līdz 1992. gadam guva visvairāk vārtus sezonā, kopš 1998. gada par šādu sasniegumu tiek piešķirta Morisa Rišāra balva.

Viņš nebija vienīgais, kas savā ģimenē spēlēja hokeju. Viņa tēvs Bobijs Halls un onkulis Deniss Halls arī spēlējuši NHL.

Karjeras statistika 

1964. gadā dzimušie
ASV hokejisti
Kalgari "Flames" spēlētāji
Sentluisas "Blues" spēlētāji
Dalasas "Stars" spēlētāji
Detroitas "Red Wings" spēlētāji
Arizonas "Coyotes" spēlētāji
Hokejisti 1998. gada ziemas olimpiskajās spēlēs
Hokejisti 2002. gada ziemas olimpiskajās spēlēs
Olimpiskās sudraba medaļas ieguvēji
Hokeja slavas zālē uzņemtie
Ontārio dzimušie
Katalīze

Katalīze (, katálusis — ‘sagraušana’) ir process, kas paātrina vai palēnina kādu ķīmisku reakciju katalizatora ietekmē. Katalizators pats šajā reakcijā ķīmiski nemainās un paliek sākotnējā daudzumā. Katalizatorus, kas palēnina ķīmisko reakciju sauc par inhibitoriem. Katalizators samazina reakcijas aktivācijas enerģiju (piemēram, reakcija var notikt zemākā temperatūrā, nekā bez katalizatora), bet nemaina termodinamiku, proti, reakcijas siltumefekts ar katalizatoru būs tāds pats, kā bez katalizatora. (siltumefekts laika vienībā var atšķirties, jo reakcijas ātrums mainās).

Katalizatoru veidi 
Parasti apskata katalīzi reakcijām, kas notiek šķidrā vai gāzveida fāzē. Ja katalizators ir tādā pašā agregātstāvoklī kā reaģējošās vielas, tad tā ir homogēnā katalīze. Ja katalizators ir citā agregātstāvoklī kā reaģējošās vielas, tad tā ir heterogēnā katalīze. Ja viens vai vairāki reakcijas produkti darbojas kā katalizators, tad tā ir autokatalīze.

Heterogēnā katalīze 
Heterogēnie katalizatori parasti ir cietas vielas, uz kuru virsmas adsorbējas reaģējošās vielas. Tas pavājina reaģējošo vielu molekulu iekšējās saites un samazina reakcijas aktivācijas enerģiju. Saites starp reakcijas produktiem un substrātu (katalizatoru) ir vājākas, tāpēc tie desorbējas. Katalizatora aktivitāte šajā gadījumā ir atkarīga arī no tā virsmas laukuma, smalkāk disperģēts tāda paša sastāva katalizators būs aktīvāks. Katalizatorus (metālus vai oksīdus) parasti uznes uz porainiem materiāliem ar lielu virsmu, jo katalizatori mēdz būt dārgi (piemēram, sudrabs, platīns).

Vielas, kas samazina katalizatora efektivitāti (adsorbējoties uz virsmas labāk kā reakcijas izejvielas un nosedzot virsmu) sauc par katalizatoru indēm. Tādi bieži vien ir sēra savienojumi.

Heterogēnos katalizatorus lieto amonjaka ražošanā (dzelzs), sērskābes ražošanā ar kontakta metodi (V2O5), tauku hidrogenēšanā (niķelis).

Homogēnā katalīze 
Homogēnajā katalīzē katalizatori ir tādā pašā agregātstāvoklī kā reaģējošās vielas. Katalizators te ir molekula, ap kuru koordinējas reaģējošās vielas, tās reaģē ar katalizatoru, veidojot nestabilu starpproduktu, kas sadalās veidojot sākotnējo katalizatoru un reakcijas produktus.

Rūpniecībā homogēnajai katalīzei ir mazāka nozīme kā heterogēnajai katalīzei. Homogēnie katalizatori ir stipra skābe esterifikācijas reakcijām (parasti sērskābe), vai hlora brīvie radikāļi, kas noārda ozona slāni. Homogēnos inhibitorus lieto plašāk, galvenokārt kā vielas, ko liek klāt šķidrumiem, lai samazinātu cauruļu koroziju (apkures un dzesēšanas sistēmās).

Atsauces

Ārējās saites 

Ķīmiskās reakcijas
Ķīmiskie procesi
Marija Terēzija

Marija Terēzija, arī Marija Terēze (; dzimusi , mirusi ), bija Austrijas ķeizariene, kā arī Ungārijas karaliene, Bohēmijas karaliene un Svētās Romas impērijas imperatore kā imperatora Franča I sieva (vēlāk atraitne). Austrijā valdījusi 40 gadus un 40 dienas.

Valdīšanas laika raksturojums 
Marijas Terēzijas valdīšanu sagatavoja viņas tēvs imperators Kārlis VI, 1713. gadā izdodams t.s. pragmatisko sankciju, kas pavēra ceļu troņa mantošanai arī sieviešu kārtas pēcnācējiem. Pēc Kārļa VI nāves Saksija, Prūsija, Bavārija un Francija šo sankciju apstrīdēja un izcēlās Karš par Austrijas mantojumu (1740—1748). Kara rezultātā Austrija zaudēja Silēziju, ko anektēja Prūsija. Arī Septiņgadu kara (1756—1763) rezultātā Silēzija palika Prūsijas sastāvā.

Marijas Terēzijas laiku uzskata par aktīvu reformu laiku, kad Austrijas impērija nostiprinājās gan iekšpolitiski, gan ārpolitiski. Par vienu no ietekmes paplašināšanas metodēm Marija Terēzija uzskatīja savu daudzo bērnu aprēķina laulības ar citu Eiropas valstu monarhiem.
 

Viņai bija 16 bērni, no kuriem divi ir bijuši imperatori, Jozefs II un Leopolds II, bet viena no meitām — Francijas karaliene Marija Antuanete. Jau Marijas Terēzijas dzīves laikā Jozefs II un Leopolds II oficiāli tika iecelti par līdzvaldniekiem Austrijā un Bohēmijā.

Ārējās saites 

1717. gadā dzimušie
1780. gadā mirušie
Austrijas monarhi
Ungārijas valdnieki
Hābsburgu dinastija
Vīnē dzimušie
Putni (Skaistkalnes pagasts)

Putni ir ciems Bauskas novada Skaistkalnes pagastā. Izvietojies pagasta dienviddaļā Mēmeles labajā krastā pie autoceļa V1020  no pagasta centra Skaistkalnes,  no novada centra Bauskas un  no Rīgas. Apdzīvotā vieta izveidojusies padomju gados pie putnkopības fermas.

Atsauces
Putni (nozīmju atdalīšana)

Putni var būt:
 Putni — siltasiņu mugurkaulnieku klase.
 Putni — apdzīvota vieta Rēzeknes novada Gaigalavas pagastā.
 Putni — apdzīvota vieta Rēzeknes novada Rikavas pagastā.
 Putni — apdzīvota vieta Rēzeknes novada Silmalas pagastā.
 Putni — apdzīvota vieta Vecumnieku novada Skaistkalnes pagastā.
 Putni — Ģikšu daļa (Amatas pagasts).
 Putni — 1963. gadā uzņemta šausmu filma.
 Putni — grupas "Tumsa" 1998. gada albums.
SKS 15. ekspedīcija

SKS 15. ekspedīcija (;  jeb ISS-15) bija  Krievijas rīkota kosmonautu ekspedīcija uz Starptautisko kosmisko staciju (SKS). Divi apkalpes locekļi, Fjodors Jurčihins un Oļegs Kotovs, startēja ar kosmosa kuģi Sojuz TMA-10  kopā ar lidojuma dalībnieku Čārlzu Simoni. Viņi stacijā nomainīja 14. ekspedīcijas apkalpi Maiklu Lopezu-Alegriju un Mihailu Tjurinu, kuri  uz Zemes atgriezās kuģī Sojuz TMA-9 kopā ar Simoni. Trešā dalībniece Sanita Viljamsa palika SKS, pievienojoties 15. ekspedīcijai.

Sanitu Viljamsu nomainīja Kleitons Andersons, kurš ieradās  ar Atlantis STS-117 misijā.

 stacijā ieradās SKS 16. ekspedīcijas apkalpe Jurijs Maļenčenko un Pegija Vitsone.
 notika simboliska SKS vadības nodošana 16. ekspedīcijai. Jurčihins ar Kotovu uz Zemes atgriezās  kosmosa kuģī Sojuz TMA-10. Andersons palika stacijā un pievienojās 16. ekspedīcijai.

Apkalpe

Pirmā daļa (2007. gada aprīlis - jūnijs) 
 Fjodors Jurčihins komandieris 
 Oļegs Kotovs lidojuma inženieris 
 Sanita Viljamsa lidojuma inženieris

Otrā daļa (2007. gada jūnijs - oktobris) 
 Fjodors Jurčihins komandieris 
 Oļegs Kotovs lidojuma inženieris 
 Kleitons Andersons lidojuma inženieris

Rezerves apkalpe 
 Romans Romaņenko komandieris, Krievija
 Mihails Korņijenko lidojuma inženieris, Krievija
 Gregorijs Šamitofs lidojuma inženieris, ASV (Andersona aizvietošanai)

Ārējās saites 
 NASA mājas lapā
 Eņergija mājas lapā

15
Fortvērta

Fortvērta () ir pilsēta ASV Teksasas štata ziemeļos, Dalasas aglomerācijā pie Trinitiriveras upes. Pēc iedzīvotāju skaita ceturtā lielākā štata pilsēta un deviņpadsmitā lielākā ASV.

Fortvērtā atrodas aviokompānijas American Airlines, elektronikas veikalu ķēdes RadioShack, dzelzceļa kompānijas BNSF Railway un helikopteru ražošanas uzņēmuma Bell Helicopter Textron galvenās mītnes.

Fortvērta ir viena no divām pilsētām valstī (otra ir Vašingtona), kurā tiek drukātas ASV naudas zīmes. Šeit atrodas Teksasas Kristīgā universitāte (Texas Christian University).

Pilsētā atrodas Kimbela mākslas muzejs (Kimbell Art Museum), kura kolekcija skaitliski nav liela, tomēr izcila. Citu starpā šeit atrodas Pikaso, Karavadžo, El Greko, Fra Andželiko, Rembranta, Monē, Geinsboro, Rubensa un Mondriāna darbi. Muzeja celtni projektējis Lūiss Kāns.

Pilsēta dibināta 1849. gadā pēc Meksikas — ASV kara kā forts, lai aizsargātos pret indiāņu uzbrukumiem. Apmetne kļuva par lopu tirdzniecības un transportēšanas centru. ASV pilsoņu kara laikā pilsēta panīka. 1876. gadā Fortvērta iekļāvās dzelzceļa tīklā. Līdz ar Teksasas naftas atklāšanu pilsēta sāka strauju attīstību. Otrā pasaules kara laikā Fortvērta kļuva par aviorūpniecības centru.

Cilvēki 
Fortvērtā dzimuši:
 Marks Deivids Čepmens (Mark David Chapman, 1955 —) - Džona Lenona slepkava
 Lerijs Hegmens (Larry Hagman, 1931 —) - aktieris
 Keita Kepšova (Kate Capshaw, 1953 —) - aktrise
 Kellija Klarksone (Kelly Clarkson, 1982 —) - dziedātāja
 Ornets Kolmens (Ornette Coleman, 1930 —) - džeza mūziķis
 Bils Pakstons (Bill Paxton, 1955 —) - aktieris
 Hantere Tailo (Hunter Tylo, 1962 —) - aktrise
 Tauns Ven Zands (Townes Van Zandt, 1944 — 1997) — mūziķis

Ārējās saites 

Teksasas pilsētas
Marks Deivids Čepmens

Marks Deivids Čepmens (, dzimis 1955. gada 10. maijā Fortvērtā, ASV) ir pazīstams kā Džona Lenona slepkava.

1980. gada 8. decembrī Čepmens ap plkst. 17.00 pie Džona Lenona mājas Manhatanā palūdza viņa autogrāfu. Saņēmis to, viņš sagaidīja, kad Lenons ar Joko Ono ap plkst. 22.50 atgriežas no ierakstu studijas un ar 5 revolvera šāvieniem nogalināja Džonu Lenonu. Čepmens pēc slepkavības sagaidīja policijas ierašanos lasot Selindžera romānu "Uz kraujas rudzu laukā". Tiesa atzina Čepmenu par pieskaitāmu un piesprieda mūža ieslodzījumu ar tiesībām pēc 20 gadiem lūgt apžēlošanu. Pašlaik viņš izcieš sodu cietumā Atikā, Ņujorkā. Četras reizes viņš lūdzis apžēlošanu, tomēr tā nav piešķirta.

1955. gadā dzimušie
ASV slepkavas
Teksasā dzimušie
Babruiska

Babruiska (), arī Bobruiska (), ir pilsēta Baltkrievijas centrālajā daļā, Mogiļevas apgabalā, pie Dņepras pietekas Bjarezinas (Berezinas). Babruiskas rajona centrs. Pilsētā atrodas liels riepu ražošanas uzņēmums «Belšina».

Vēsture 
Kijevas Krievzemes laikos tagadējās Babruiskas vietā bija neliela apmetne. Rakstos tā pirmoreiz minēta 1387. gadā kā Lietuvas lielkņazistes pierobežas pilsēta. Pēc Polijas dalīšanas 1792. gadā pilsēta nonāca Krievijas impērijas teritorijā. 1810. gadā šeit sāka celt spēcīgu pierobežas cietoksni, 1812. gada kara laikā cietoksnis bija gandrīz pabeigts un tam izdevās četrus mēnešus izturēt franču armijas aplenkumu.

19. gadsimta beigās vairums pilsētas iedzīvotāju bija ebreji. Pēc Krievijas impērijas ķeizara Aleksandra II noslepkavošanas pilsētā izcēlās ebreju grautiņi, tomēr ebreju pašaizsardzības vienības atsita uzbrukumus. 1902. gadā pilsēta gandrīz pilnīgi nodega ugunsgrēkā.

Otrā pasaules kara laikā Babruisku nopostīja, holokaustā gandrīz pilnīgi iznīcināja pilsētas ebreju iedzīvotājus. Pēc kara šeit dzīvoja tikai apmēram trešdaļa no pirmskara iedzīvotājiem.

Cilvēki 
2009. gadā pēc etniskā sastāva vairums Babruiskas iedzīvotāju bija baltkrievi (83,06 %), krievi bija 13,22 %. Pēc 2019. gada tautskaites datiem baltkrievu īpatsvars bija 86,1%, krievu 8,1%, ukraiņu 1,69%, poļu 0,34%, bet ebreju 0,21%.

Babruiska ir ķeizara Aleksandra II slepkavas Ignāta Hriņevicka (Ignacy Hryniewiecki/Игнатий Гриневицкий, 1855—1881), lodes grūdēja Andreja Mihņeviča (Андрэй Міхневіч, 1976), spiega Aleksandra Orlova (Александр Михайлович Орлов, 1895—1973) un rakstnieka Efraima Sevelas (Эфраим Севела, 1928—2010) dzimtā pilsēta.

Sports 
 Babrujskas "Belšina" — pilsētas futbola klubs.
 Spartaka stadions (ietilpība: 3700).

Ārējās saites 

Baltkrievijas pilsētas
Mogiļevas apgabals
SKS 14. ekspedīcija

SKS 14. ekspedīcija (;  jeb ISS-14) bija  Krievijas un ASV rīkota kosmonautu ekspedīcija uz Starptautisko kosmisko staciju (SKS).

Divi apkalpes locekļi, Mihails Tjurins un Maikls Lopezs-Alegrija, startēja ar kosmosa kuģi Sojuz TMA-9  kopā ar lidojuma dalībnieci Anušu Ansari. Viņi stacijā nomainīja 13. ekspedīcijas apkalpi Pāvelu Vinogradovu un Džefriju Viljamsu, kuri uz zemi atgriezās  kuģī Sojuz TMA-8 kopā ar Ansari. Trešais dalībnieks Tomass Raiters palika SKS, pievienojoties 14. ekspedīcijai.

 stacijā ar kosmoplānu Discovery (misija STS-116) ieradās Sanita Viljamsa, kura nomainīja Tomasu Raiteru.

 SKS ieradās kosmosa kuģis Sojuz TMA-10 ar 15. ekspedīcijas apkalpi Fjodoru Jurčihinu, Oļegs Kotovu un 12. viesekspedīcijas dalībnieku Čārlzu Simoni.
 M. Tjurins, M. Lopezs-Alegrija kopā ar Č. Simoni atstāja staciju un nolaidās uz zemi ar Sojuz TMA-9. SKS palika 15. ekspedīcijas apkalpes locekļi F. Jurčihins, O. Kotovs un S. Viljamsa.

Apkalpe

Pirmā daļa (2006. gada septembris - decembris) 
 Maikls Lopezs-Alegrija komandieris 
 Mihails Tjurins lidojuma inženieris 
 Tomass Reiters lidojuma inženieris

Otrā daļa (2006. gada decembris - 2007. gada aprīlis) 
 Maikls Lopezs-Alegrija komandieris 
 Mihails Tjurins lidojuma inženieris 
 Sanita Viljamsa lidojuma inženieris

Rezerves apkalpe 
 Pegija Vitsone komandieris 
 Jurijs Maļenčenko lidojuma inženieris 
 Kleitons Andersons lidojuma inženieris

Ārējās saites 
 NASA mājas lapā
 Eņergija mājas lapā

14
Malonskābe

Malonskābe (propāndiskābe, metāndikarbonskābe, HOOC–CH2–COOH) ir otrā vienkāršākā divvērtīgā karbonskābe. Malonskābes sāļus un esterus sauc par malonātiem. Malonskābe ir balta, kristāliska viela, kas labi šķīst ūdenī.

Vēsture 
Malonskābi pirmo reizi ieguva Desenjē 1858. gadā, sadalot ābolskābi oksidētāju klātienē. No tā arī cēlies malonskābes nosaukums ( - ābols).

Atrašanās dabā 
Dabā malonskābe atrodama, piemēram, biešu sulā (kalcija sāls veidā).

Iegūšana 
Malonskābi visvieglāk iegūt no etiķskābes, kuru vispirms hlorē līdz monohloretiķskābei CH2Cl–СOOH. Monohloretiķskābe ar kālija cianīdu KCN dod ciānetiķskābi NC–CH2–СOOH, kas sārmainā vidē hidrolizējas līdz malonskābei:

CH2CN–СOOH + 2 H2O → CH2–(СOOH)2 + NH3.

Svarīgākās īpašības 
Karsējot malonskābe zaudē oglekļa dioksīdu un veido etiķskābi.

CH2(COOH)2 → CO2 + CH3–COOH

Ja malonskābi karsē vakuumā ūdensatņēmēju vielu (P2O5) klātienē, rodas oglekļa suboksīds C3O2, ko dažreiz nekorekti dēvē par malonskābes anhidrīdu.

Malonskābes vidējā metilēngrupa ir ļoti aktīva, jo atrodas starp divām elektronegatīvām karboksilgrupām. Tādēļ malonskābe viegli iesaistās kondensācijas reakcijās ar aldehīdiem un ketoniem, bet malonskābes esteros metilēngrupas ūdeņraža atomi var pat aizvietoties ar sārmu metālu atomiem.

Malonskābe iesaistās kondensācijas reakcijā ar urīnvielu, veidojot barbitūrskābi. Barbitūrskābes atvasinājumus (luminālu, veronālu) lieto medicīnā kā miega līdzekļus.

Izmantošana 
Malonskābi rūpniecībā izmanto B1 un B2 vitamīnu, kā arī dažu aminoskābju sintēzē.

Patoloģija 
Ja paaugstinātu malonskābes līmeni pavada paaugstināts metilmalonskābes līmenis, tas var liecināt par bieži neatklātu metabolisku slimību - kombinētu malonskābes un metilmalonskābes acidūriju (CMAMMA). Aprēķinot malonskābes un metilmalonskābes attiecību asins plazmā, CMAMMA var atšķirt no klasiskās metilmalonskābes acidēmijas.

Atsauces 

Karbonskābes
Neatkarīgā Rīta Avīze

Neatkarīgā Rīta Avīze (agrāk — Cīņa, Neatkarīgā Cīņa) bija viens no lielākajiem nacionālajiem dienas laikrakstiem Latvijā, kas iznāca piecas reizes nedēļā. Katru ceturtdienu avīzi lasītāji saņēma ar pielikumu "TaVa programma" un katru piektdienu tematisko pielikumu žurnālu "Māja", kuru bija iespējams iegādāties arī atsevišķi. Laikrakstu izdeva izdevniecība "Mediju nams". Laikraksta tirāža bija 25 000, bet 1970. gados (1976. gadā) laikraksta priekšteces avīzes "Cīņa" tirāža pārsniedza 200 000. Pēdējais numurs drukātā formātā iznāca 2020. gada 30. aprīlī

Vēsture 
Laikrakstu ar nosaukumu "Cīņa" sāka izdot 1904. gada martā kā Baltijas latviešu Sociāldemokrātiskā strādnieku organizācijas laikraksts. No 1904. gada jūnija LSDSP, no 1906. gada augusta LSD CK orgāns. Izplatīja komunistiskās idejas, sekmēja sociāldemokrātisko organizāciju apvienošanos.

Latvijas PSR laikā "Cīņa" bija dienas laikraksts, kā arī LKP CK, LPSR AP un MP orgāns. 1990. gadā laikraksta "Cīņa" kolektīvs atsacījās strādāt kompartijas paspārnē (1990. gada 25. jūlijā iznāca pēdējais šī kolektīva veidotais avīzes numurs), un nodibināja jaunu avīzi ar jauniem redaktoriem (Andris Jakubāns un Ēriks Hānbergs), kuru nosauca par "Neatkarīgo Cīņu". Pirmais "Neatkarīgās Cīņas" numurs iznāca 1990. gada 24. augustā, tirāža bija 50 000 eksemplāru, cena 10 kapeikas. Nepilnu gadu laikraksti "Cīņa" un "Neatkarīgā Cīņa" pastāvēja paralēli. "Cīņa" turpināja iznākt reizi nedēļā, bet 1991. gada augustā šī laikraksta izdošana tika pārtraukta.

2020. gada martā tika paziņots, ka no 5. maija laikrakstu pārstās izdot papīra formātā un viss saturs tiks publicēts portālā nra.lv.

Vadība 
Pirmie "Neatkarīgās Cīņas", pēc 1995. gada "Neatkarīgās Rīta avīzes", redaktori bija Andris Jakubāns un Ēriks Hānbergs, tad Juris Paiders, vēlāk Anita Daukšte (2007—2020).

Atsauces

Ārējās saites 
 Laikraksta oficiālā mājaslapa

Latvijā izdotie laikraksti
Laikraksti latviešu valodā
Dzintarskābe

Dzintarskābe (butāndiskābe, etāndikarbonskābe, HOOC–CH2–CH2–COOH) pieder pie piesātinātajām divvērtīgajām karbonskābēm. Dzintarskābes sāļus un esterus sauc par sukcinātiem ( - dzintars). Dzintarskābe ir balta, kristāliska viela, kas šķīst ūdenī un spirtā.

Vēsture 
Dzintarskābe pirmo reizi tika iegūta XVI. gadsimtā.  1546. gadā Georgs Agrikola to ieguva, destilējot dzintaru sausā veidā.

Atrašanās dabā 
Dabā dzintarskābe atrodama daudzos augļos (negatavās ērkšķogās, tomatos, vīnogās, mellenēs, biešu sulā, rabarberos). 
Pēc garšas vidēji skābena un vienlaicīgi viegli sāļa.

Dzintarskābei organismā ir liela bioloģiska nozīme - tā piedalās šūnu elpošanas procesos.

Iegūšana 
Rūpniecībā dzintarskābi iegūst, hidrējot maleīnskābes anhidrīdu, kā arī, bakteriāli raudzējot amonija tartrātu vai kalcija malātu.

Dzintarskābi var iegūt no dibrometāna, iedarbojoties uz to ar kālija cianīdu un hidrolizējot iegūto dicianīdu sārmainā vidē. To var iegūt arī, katalītiski reducējot maleīnskābi vai fumārskābi.

Svarīgākās īpašības 
Karsējot dzintarskābe zaudē ūdeni un veido dzintarskābes anhidrīdu, kas ir skābekli saturošs pieclocekļu cikls.

Dzintarskābei vispār raksturīga pieclocekļu ciklu viegla veidošanās, piemēram, karsējot amonija sukcinātu, var iegūt sukcinimīdu. Tas ir ciklisks savienojums, kas satur slāpekli un no tā var iegūt pirolu, destilējot cinka klātienē.

Savukārt, karsējot dzintarskābi kopā ar fosfora sulfīdu, iegūst citu heterociklisku savienojumu - tiofēnu.

Izmantošana 
Dzintarskābi dažkārt lieto medicīniskos nolūkos. Dzintarskābes anhidrīdu lieto kā daudzu krāsvielu, piemēram, rodamīna, izejvielu.
Ļoti liela loma dzintarskābei ir hemoglobīna veidošanās procesā un paātrina vielmaiņu. 

Karbonskābes
Adipīnskābe

Adipīnskābe (heksāndiskābe, 1,4-butāndikarbonskābe, HOOC—(CH2)4—COOH) pieder pie piesātinātajām divvērtīgajām karbonskābēm. Adipīnskābes sāļus un esterus sauc par adipinātiem (no  — 'tauki, speķis'). Adipīnskābe ir balta, kristāliska viela, kas nedaudz šķīst ūdenī.

Atrašanās dabā 
Atrodama biešu sulā.

Iegūšana 
Iegūst, oksidējot taukus, rīcineļļu, cikloheksānu un tā atvasinājumus. 
Iegūstama arī no tetrahidrofurāna:

Izmantošana 
Lieto rūpniecībā kā sintētiskās šķiedras — neilona izejvielu (neilonu iegūst no adipīnskābes un heksametilēndiamīna). Adipīnskābe ir arī līdzekļu pret katlakmeni galvenais komponents. Adipīnskābes esterus lieto kā plastifikatorus un smēreļļas.

Karbonskābes
Olga Korbuta

Olga Korbuta (, ; dzimusi  Grodņā, Baltkrievijā) ir bijusī baltkrievu (padomju) vingrotāja. Pašlaik viņa dzīvo ASV.

Četrkārtēja olimpiskā čempione (trīs zelta medaļas Olimpiskajās spēlēs Minhenē 1972. gadā un viena — Monreālā 1976. gadā), kā arī divkārtēja olimpiskā vicečempione (Olimpiskajās spēlēs Minhenē 1972. gadā un Monreālā 1976. gadā).

Ārējās saites 

 

1955. gadā dzimušie
Baltkrievijas vingrotāji
1972. gada vasaras olimpisko spēļu dalībnieki
1976. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās sudraba medaļas ieguvēji
Ar Tautu Draudzības ordeni apbalvotie
PSRS Nopelniem bagātie sporta meistari
Ar ordeni "Goda Zīme" apbalvotie
Grodņā dzimušie
Olimpiskie zelta medaļnieki vingrošanā
Olimpiskie sudraba medaļnieki vingrošanā
Operete

Operete (no  — 'mazā opera') ir muzikāli dramatisks sacerējums, kurā vokāli un instrumentāli numuri mijas ar dejām un runātiem dialogiem.

Operetes pirmsākumi meklējami muzikāli komiskajās izrādēs 16. gs., bet kā patstāvīgs žanrs tā izveidojās 19. gs. otrajā pusē Žaka Ofenbaha un Johana Štrausa (dēla) darbos. Plašu popularitāti iemantoja Franca Lehāra "Jautrā atraitne" un "Čigānu mīla", Emeriha Kalmana "Silva" ,"Marica", Johana Štrausa "Sikspārni", "Čigānu barons", E. Īgenberga "Annele", Imanta Kalniņa "No saldenās pudeles" u.c.

J. Štrausa "Sikspārni" pirmo reizi uzveda 1874. gadā. Darbības centrā ir spoža masku balle un tajā radušies pārpratumi. Krāšņās dekorācijas balles skatā kontrastē ar cietuma ainu. Ar savu melodisko mūziku operete "Sikspārnis" kļuva par paraugu visām citām operetēm.

Skatīt arī 
 Valsts Rīgas Operetes teātris

Opera
Pearl Jam

Pearl Jam ir amerikāņu rokgrupa, kura 1990. gadā dibināta Sietlā, Vašingtonas štatā. Kopš pašiem grupas pirmsākumiem tās sastāvā ir Edijs Veders (vadošais solists, ģitārists), Džefs Aments (basģitārists), Stouns Gosārs (ritma ģitārists) un Maiks Makkrīdijs (soloģitārists). Vienīgi tās bundzinieki ir mainījušies. Pašlaik bundzinieks ir bijušais grupas Soundgarden dalībnieks Mets Kamerons. Viņš grupā ir no 1998. gada.

Pēc Amenta un Gosāra iepriekšējās grupas Mother Love Bone izjukšanas, viņi nolēma Pearl Jam mūzikas stilu mainīt. To varēja just jau grupas debijas albumā Ten (1991). Tā 1990. gadu sākumā kļuva par vienu no grandžmūzikas kustības aizsācējiem. Pearl Jam tika daudz kritizēta, it īpaši to darīja grupas Nirvana līderis Kurts Kobeins.

Pearl Jam tiek uzskatīta par vienu no ietekmīgākajām 1990. gadu rokgrupām. Tā kļuva par vienu no Sietlas "Lielā četrinieka" grupām (vēl Nirvana, Alice in Chains un Soundgarden). Pasaules uzmanību Pearl Jam izpelnījās 1991. gadā ar savu debijas albumu Ten. Pearl Jam kopā ir izdevuši astoņus studijas albumus, četrus koncertierakstus, kā arī divas dziesmu izlases, visi grupas albumi pasaulē ir pārdoti vairāk nekā 60 miljonos eksemplāros.

Diskogrāfija

Studijas albumi 
 Ten (1991)
 Vs. (1993)
 Vitalogy (1994)
 No Code (1996)
 Yield (1998)
 Binaural (2000)
 Riot Act (2002)
 Pearl Jam (2006)
 Backspacer (2009)
 Lightning Bolt (2013)
 Gigaton (2020)

Koncertalbumi 
 Live On Two Legs (1998)
 Live at Benaroya Hall (2004)
 Live in NYC 12/31/92 (2006)
 Live at Easy Street (2006)
 Live at the Gorge 05/06 (2007)
 Live at Lollapalooza 2007 (2007)
 Live on Ten Legs (2011)

Izlases albumi 
 Lost Dogs (2003)
 Rearviewmirror: Greatest Hits 1991-2003 (2004)

Grupas dalībnieki

Pašreizējie dalībnieki 
 Džefs Aments (Jeff Ament, 1990) — basģitārists
 Stouns Gosārds (Stone Gossard, 1990) — ritma ģitārists
 Maiks Makkrīdijs (Mike McCready, 1990) — vadošais ģitārists
 Edijs Veders (Eddie Vedder, 1990) — vadošais solists, ģitārists
 Mets Kamerons (Matt Cameron, 1998) — bundzinieks

Bijušie dalībnieki 
 Mets Čemberleins (Matt Chamberlain, 1990) — bundzinieks
 Deivs Kruzens (Dave Krusen, 1990—1991) — bundzinieks
 Deivs Abrucizs (Dave Abbruzzese, 1991—1994) — bundzinieks
 Džeks Aironss (Jack Irons, 1994—1998) — bundzinieks

1990. gadu mūzikas grupas
2000. gadu mūzikas grupas
2010. gadu mūzikas grupas
ASV rokgrupas
ASV alternatīvā roka grupas
ASV grandžmūzikas grupas
Grammy balvas ieguvēji
Tempa

Tempa ir Ammunition Promotions 2000. gadā dibināta dabstepa un garage mūzikas ierakstu kompānija. Tempa tiek uzskatīts par vienu no nozīmīgākajiem leibliem dabstepa attīstības vēsturē, kas vēl joprojām aktīvi nodarbojas ar pasākumu rīkošanu un ierakstu izdošanu.

Ārējās saites 

Tempa tīmekļa vietne
Tempa diskogrāfija

Ierakstu kompānijas
Dabstepa ierakstu kompānijas
Elektroniskās mūzikas ierakstu kompānijas
Dabsteps
Horsepower Productions

Horsepower Productions ir Londonas garage un 2-step mūzikas projekts, kas ar producēšanu nodarbojas jau no 2000. gada un kam ir liela loma dabstepa attīstības vēsturē.

Līdz 2002. gadam šajā projektā ietilpa trīs mūziķi - Benny Ill, Nassis un Lev Jnr., taču pēc tam šo projektu pamet Nassis, pastiprināti pievēršoties drum'n'bass producēšanai.

Ārējās saites 
 Horsepower Productions diskogrāfija

Dubstep producenti
Elektroniskās mūzikas producenti
Dabsteps
Digital Mystikz

Digital Mystikz ir Londonas dabstepa projekts, kurā darbojas divi producenti — Mala un Coki. Kopā ar dabstepa mūziķi Loefah, viņi pārrauga leibla DMZ darbību, kā arī nodarbojas ar regulārā pasākuma DMZ organizēšanu.

Projekta pazīstamākais skaņdarbs ir Anti War Dub, ko 2006. gadā izdeva ierakstu kompānija DMZ, un kas tika atzīts par 2006. gada labāko skaņdarbu portāla dubstepforum.com rīkotajā aptaujā. Tāpat tas tika iekļauts 2006. gada filmas "Cilvēces bērns" skaņu celiņā.

Ārējās saites 
 Diskogrāfija
 Oficiālā Web lapa
 2004. gada intervija (angļu valodā)
 2006. gada intervija (angļu valodā)
 2007. gada intervija ar Mala un Loefah (angļu valodā)

Dubstep producenti
Elektroniskās mūzikas producenti
Dabsteps
Eiselmērs

Eiselmērs () ir sekls mākslīgs saldūdens ezers Nīderlandes ziemeļrietumos. Izveidots 1932. gadā, kad no Ziemeļjūras tika atdalīta Zeiderzē iekšzemes jūra. Tika izveidots 90 metrus plats un 29 kilometrus garš dambis, uz kura izbūvēta autostrāde A7. Eiselmērs caur Ketelmēru barojas no Reinas attekas Eiselas. 1975. gadā Eiselmēra dienvidaustrumu daļā ar dambi tika nodalīts Markermērs, kas tagad ir hidroloģiski patstāvīga ūdenstilpe.

Ārējās saites 

Nīderlandes ezeri
Flevolande
Frīzlande
Ziemeļholande
Road

Road ir Londonas ierakstu kompānija/leibls, kas specializējas dabstepa ierakstu izdošanā. To ir dibinājusi apvienība Ammunition Promotions, kuras apgādībā ir vairāku leiblu uzraudzība.

Ārējās saites 
 Road diskogrāfija dīdžeju katalogā Rolldabeats.com

Ierakstu kompānijas
Dabstepa ierakstu kompānijas
Elektroniskās mūzikas ierakstu kompānijas
Dabsteps
Vehicle

Vehicle ir viena no Londonas apvienības Ammunition Promotions dibinātajām ierakstu kompānijām, kas specializējas dabstepa ierakstu izdošanā.

Ārējās saites 
 Vehicle diskogrāfija dīdžeju katalogā Rolldabeats.com

Ierakstu kompānijas
Dabstepa ierakstu kompānijas
Elektroniskās mūzikas ierakstu kompānijas
Dabsteps
Soulja

Soulja ir viena no Londonas apvienības Ammunition Promotions dibinātajām ierakstu kompānijām, kas specializējas dabstepa ierakstu izdošanā.

Ārējās saites 
Soulja diskogrāfija dīdžeju katalogā Rolldabeats.com

Ierakstu kompānijas
Dabstepa ierakstu kompānijas
Elektroniskās mūzikas ierakstu kompānijas
Dabsteps
Burial

Burial ir noslēpumains dubstep producents no Londonas, kura ierakstus lielākoties ir izdevusi Lielbritānijas ierakstu kompānija Hyperdub. Viņa debijas albums Burial starptautiskā dubstep foruma Dubstepforum.com rīkotajā aptaujā tika atzīts par 2006. gada labāko albumu.

DIskogrāfija 

 Burial LP (2006)
 Untrue (2007)

Ārējās saites 
 Myspace.com publiskais profils
 Diskogrāfija dīdžeju katalogā Rolldabeats.com

Dubstep producenti
Elektroniskās mūzikas producenti
Dabsteps
Boxcutter

Boxcutter (īstajā vārdā Berijs Lins) ir Īrijas dabstepa producents, kura ierakstus lielākoties ir izdevusi ierakstu kompānija Planet Mu.

Diskogrāfija 

 Oneiric LP (2006)
 Glyphic (2007)

Ārējās saites 
 Myscpace.com publiskais profils
 Diskogrāfija dīdžeju katalogā Rolldabeats.com

Dubstep producenti
Elektroniskās mūzikas producenti
Vex'd

Vex'd ir Londonas dabstepa projekts, kura sastāvā darbojas divi producenti (Rolijs Porters un Džeimijs Tīsdeils). Viņu debijas albums Degenerate tiek uzskatīts par dabstepa klasiku, kas ietekmējis daudzus producentus un kam ir nozīmīga loma šodienas dabstepa skanējuma veidošanā.

Ārējās saites 
 Myspace.com publiskais profils
 Diskogrāfija dīdžeju katalogā Rolldabeats.com

Dubstep producenti
Elektroniskās mūzikas producenti
Dabsteps
Degenerate

Degenerate ir Lielbritānijas dubstep projekta Vex’d albums, kas tiek uzskatīts par vienu no svarīgākajiem ierakstiem dubstep vēsturē.

Vispārīga informācija 

Izdošanas laiks: 2005. gada 18. jūlijs

Ierakstu kompānija: Planet Mu

Formāts: 2x12" / 2xCD

Kataloga numurs: ZIQ115 (vinils) / ZIQ115CD (CD)

Iekļauto skaņdarbu saraksts (vinils) 

A1. 	Vex'd 	 - 	Pop Pop (VIP Mix)

A2. 	Vex'd 	 - 	Venus

B1. 	Vex'd 	 - 	Thunder

B2. 	Vex'd 	 - 	Angels

B3. 	Vex'd 	 - 	Cold

C1. 	Vex'd 	 - 	Fire

C2. 	Vex'd 	 - 	Corridor

D1. 	Vex'd 	 - 	Lion (VIP Mix)

D2. 	Vex'd 	 - 	Crusher (Dub Mix)

D3. 	Vex'd 	 - 	Slime

Iekļauto skaņdarbu saraksts (2xCD)

CD 1 

01. 	Vex'd 	 - 	Pop Pop (VIP Mix)

02. 	Vex'd 	 - 	Thunder

03. 	Vex'd 	 - 	Angels

04. 	Vex'd 	 - 	Corridor

05. 	Vex'd 	 - 	Cold

06. 	Vex'd 	 - 	Venus

07. 	Vex'd 	 - 	Gunman

08. 	Vex'd 	 - 	Crusher (Dub Mix)

09. 	Vex'd 	 - 	Fire

10. 	Vex'd 	 - 	Destruction

11. 	Vex'd 	 - 	Lion (VIP Mix)

12. 	Vex'd 	 - 	Slime

CD 2 

01. 	Vex'd 	 - 	Canyon

02. 	Vex'd 	 - 	Pop Pop

03. 	Vex'd 	 - 	Ghost

04. 	Vex'd 	 - 	Lion

05. 	Vex'd 	 - 	Smart Bomb

06. 	Vex'd & Search & Destroy 	 - 	End Of Line

Ārējās saites 

Informācija dīdžeju katalogā Rolldabeats.com (vinils)

Informācija dīdžeju katalogā Rolldabeats.com (CD)

Informācija Planet-Mu Web lapā + audio

Dubstep ieraksti
Dabsteps
Ārupīte (Sūlas pieteka)

Ārupīte, saukta arī Āriņa, ir upe Madonas novadā. Upe ir 10 km gara un tās baseins aptver 10,4 km2. Upe sākas uz rietumiem no Cesvaines un ietek Sūlas upē austrumos no Cesvaines.

Madonas novada upes
Daugavas baseina upes
Cesvaines novada upes
Minskas traktoru rūpnīca

Minskas traktoru rūpnīca (; , МТЗ) ir traktoru rūpnīca Baltkrievijas galvaspilsētā Minskā. Tā nodarojas ar četrriteņu traktoru Belarus ražošanu. Rūpnīca tika dibināta 1946. gada 29. maijā.

Mūsdienās rūpnīcā tiek saražoti 8% no visiem pasaules riteņtraktoriem.

Baltkrievijas uzņēmumi
Traktoru ražotāji
Burial LP

Burial ir Lielbritānijas dabstepa producenta Burial albums, kas tiek uzskatīts par vienu no svarīgākajiem ierakstiem dabstepa vēsturē. Starptautiskā dabstepa foruma Dubstepforum.com rīkotajā aptaujā tas tika atzīts par 2006. gada labāko albumu.

Vispārīga informācija 

Izdošanas laiks: 2006. gada 1. maijs

Ierakstu kompānija: Hyperdub

Formāts: CD

Kataloga numurs: HDBCD001

Iekļauto skaņdarbu saraksts 

01. 	Burial 	 - 	Untitled

02. 	Burial 	 - 	Distant Lights

03. 	Burial (feat. The Spaceape)	 - 	The Spaceape

04. 	Burial 	 - 	Wounder

05. 	Burial 	 - 	Night Bus

06. 	Burial 	 - 	Southern Comfort

07. 	Burial 	 - 	U Hurt Me

08. 	Burial 	 - 	Gutted

09. 	Burial 	 - 	Forgive

10. 	Burial 	 - 	Broken Home

11. 	Burial 	 - 	Prayer

12. 	Burial 	 - 	Pirates

13. 	Burial 	 - 	Untitled

Ārējās saites 

 Informācija dīdžeju katalogā Rolldabeats.com

 Informācija Hyperdub tīmekļa vietnē

Dubstep ieraksti
Dabsteps
Valtra

Valtra ir Somijā bāzēta traktoru ražotne, kas pieder AGCO kompānijai. "Valtra" saknes meklējamas tādos uzņēmumos kā Valmet, Bolinder, Munktell un Volvo.

Valtra ražotnes izvietotas Somijā un Brazīlijā

Ārējās saites 
 Valtra
 Valtra Brazil

Traktoru ražotāji
Somijas uzņēmumi
Skream

Skream (īstajā vārdā Ollie Jones) ir dubstep mūzikas žanra producents no Londonas, Kroidonas. Viņa pazīstamākais skaņdarbs ir "Mindight Request Line", ko 2005. gadā izdeva ierakstu kompānija "Tempa", un kas 2006. gadā tika iekļauts viņa debijas albumā "Skreamizm".

Ārējās saites 
 Myspace.com publiskais profils
 Diskogrāfija dīdžeju katalogā Rolldabeats.com
 Intervija ar Skream (angļu valodā)
 BBC video materiāls par godu DMZ 1 gada jubilejai; intervijas ar Skream, Youngsta, Loefah, Mala un citiem dīdžejiem un producentiem 

Dubstep producenti
Elektroniskās mūzikas producenti
Dabsteps
Londonā dzimušie
Benga

Benga, īstajā vārdā Adebenga Adedžumo (Adegbenga Adejumo, dzimis  Londonā), ir dabstepa producents no Londonas, Kroidonas un viens no ievērojamākajiem dabstepa kustības pārstāvjiem, kas aktīvi nodarbojas ar producēšanu un dabstepa popularizēšanu gan Lielbritānijā, gan Eiropā.

Ārējās saites 
 Myspace.com publiskais profils
 Diskogrāfija dīdžeju katalogā Rolldabeats.com

1986. gadā dzimušie
Londonā dzimušie
Britu mūziķi
Dubstep producenti
Elektroniskās mūzikas producenti
Lodes pirmātrums

Lodes pirmātrums ir ātrums ar kādu lode, vai šāviņš izlido no stobra. Lodes pirmātrums pārsvarā ir zemskaņas ātrums (zem 330 m/s) dažām pistolēm pat vairāk nekā 1800 m/s, ka arī tanku ieročiem, kas šauj kinētiskās enerģijas lādiņu. Pēdējais ātrums ir ļoti tuvs maksimālajam ātrumam, ko var sasniegt ballistiskās raķetes dzinējs.

Standarta ieročiem, kas izmanto šaujampulveri, lodes pirmātrums ir noteikts atkarībā no šaujampulvera kvalitātes (sadegšanas ātrums, izplešanās) un daudzuma, kā arī no šāviņa masas un stobra garuma. Lēnāk degošam dzinējam ir vajadzīgs garāks stobrs, lai sadegtu, bet ar to var izšaut smagākus šāviņus. Savukārt ātrāk degošam dzinējam ir pietiek ar īsu stobru un vieglu šāviņu, bet, kad izšauts, tas var sasniegt lielāku ātrumu. Pistolēm spiediens, kas tiek radīts procesa laikā, ir ierobežojošs faktors un gan šaujampulvera daudzumam gan kvalitātei, kā arī lādiņa masai un stobra garumam, jābūt precīzi aprēķinātam, lai sniegtu maksimālu drošību un labāko ieroča sniegumu.

Lādiņa maksimālais ātrums tiek saniegts stobra galā, bet pēc tam samazinās gaisa pretestības dēļ. Vieglāki šāviņi zaudē ātrumu daudz ātrāk. Ja vieglāks šāviņš kustēsies ātrāk, tam būs lielāka kinētiskā enerģija. Tā kā šāviņšš fiziski ir mazs, tas nes arī mazāku sprāgstošo lādiņu. Parasti ieročiem dzinējs izdeg, pirms šāviņš sasniedz stobra galu; pagarinot stobru, lodes pirmātrums nepalielināsies. Lieliem jūras kara flotes ieročiem stobra garuma un diametra attiecības ir daudz lielākas nekā parastajiem šaujamieročiem (attiecībās no 38:1 līdz 50:1).

Pēdējā laikā radusies liela interese modernizēt ieročus, izmantojot elektriski lādētas virknes ieročus, kas pārspēj tradicionālās konstrukcijas. Šādiem virknes ieročiem ir daudz lielāks lodes pirmātrums nekā parastajiem šaujamieročiem. Priekšrocība ir arī tāda, ka nenākas izmantot degošu dzinēju, un pat sprāgstošie lādiņi vairs nav nepieciešami - lielā ātruma dēļ šie šāviņi kļūst par ideāliem kinētiskajiem ieročiem.

Šaujamieroči
Litene

Litene ir apdzīvota vieta Gulbenes novada Litenes pagastā. Tā atrodas Pededzes labajā krastā, starp ceļu P35 (pretī krustojumam ar ceļu P43) un nojaukto Gulbenes Abrenes dzelzceļu.

Vēsture 

Izveidojusies bijušās Litenes muižas () centrā, kas ilgu laiku atradās pie Zviedru Vidzemes un Poļu Vidzemes (vēlāk pie Vidzemes guberņas un Vitebskas guberņas) robežas.
Pirmajā padomju okupācijas gadā, 1941. gada jūnijā, armijas vasaras treniņu nometnē pie Litenes notika Latvijas armijas karavīru nogalināšana vai apcietināšana. Daļai apcietināto pēc deportācijas Krievijā izpildīja nāvessodu, bet citus nosūtītīja uz Sibīrijas Noriļlaga nometnēm. 2001. gadā Litenē tika atklāts memoriāls noslepkavotajiem Latvijas armijas virsniekiem.

Litenes pagasts
Latvijas ciemi
Vaterlo kauja

Vaterlo kauja notika  netālu no Vaterlo starp Napoleona Bonaparta Pirmo Francijas impēriju un Septītās koalīcijas aliansi (Lielbritānija, Prūsija, Austrija un citas valstis), kuru vadīja alianses komandieri Velingtonas hercogs un ģenerālis fon Blihers. Napoleons kaujā zaudēja un tika izsūtīts otrreiz, šoreiz uz Sv. Helēnas salu, kur arī mira.

Karojošās puses

Francijas armija 
Virspavēlnieks - imperators Napoleons I.

Štābs - maršals Sults, divīzijas ģenerālis Bailī de Montions.

Piekomandēti imperatoram - divīzijas ģenerālis grāfs Bertrāns, brigādes ģenerālis grāfs Labedjērs, brigādes ģenerālis grāfs Flao.

Kreisais spārns, maršals Mišels Nejs:

Pirmais korpuss, divīzijas ģenerālis Grāfs d'Erlons (16 000 kājnieku, 1500 jātnieku):
1. divīzija, brigādes ģenerālis Kio de Pasāžs.
2. divīzija, divīzijas ģenerālis barons Donzelo.
3. divīzija, divīzijas ģenerālis barons Markoners.
4. divīzija, divīzijas ģenerālis grāfs Djuruts.
1. kavalērijas divīzija, divīzijas ģenerālis barons Žakvino.
Otrais korpuss, divīzijas ģenerālis Rejs (13 000 kājnieku, 1300 jātnieku):
5. divīzija, barons Bašlū.
6. divīzija, princis Žeroms Bonaparts, viņa vietnieks - divīzijas ģenerālis Gilemino.
7. divīzija, barons Žirārs.
9. divīzija, divīzijas ģenerālis grāfs Foikss.
2. kavalērijas divīzija, divīzijas ģenerālis barons Pirē.

Ārējās saites

Atsauces 

Napoleona kari
Kaujas ar Francijas piedalīšanos
Kaujas ar Apvienotās Karalistes piedalīšanos
Kaujas ar Vācijas piedalīšanos
Nīderlandes vēsture
1815. gads
Vara(II) sulfāts

Vara(II) sulfāts ir neorganiska viela — vara un sērskābes sāls. Tā formula ir CuSO4. Tas šķīst ūdenī: 20° C temperatūrā 100 g ūdens izšķīst aptuveni 16 g vara sulfāta. Palielinot temperatūru, šķīdība palielinās, pie 95 °C ir 73 g uz 100 g. Vara sulfāta šķīdums ir zilā krāsā. Bezūdens vara(II) sulfāts ir balta higroskopiska pulverveida viela, kas no gaisa piesaista ūdeni un veido kristālhidrātu CuSO4 · 5H2O, kas ir zilā krāsā un biežāk tiek saukts par vara vitriolu. Vara vitriolu izmanto dārzkopībā kā augu aizsardzības līdzekli. Populārs fungicīds ir Bordo šķidrums — vara vitriola šķīdums kaļķu pienā. 

Varš
Sulfāti
Kingstona pie Hallas

Kingstona pie Hallas (), biežāk saukta saīsināti par Hallu (Hull), ir pilsēta (city) un vienotā pašvaldība (unitary authority) Lielbritānijā, Jorkšīras Īstraidingā. Pilsēta atrodas abos Hallas upes krastos pie tās ietekas Hamberas estuārā.

Halla ir svarīga osta (15% no Lielbritānijas jūras tirdzniecības apjoma). Atšķirībā no citām Anglijas pilsētām (city), Hallai nav savas katedrāles. Arī baznīcas apmeklējums ir viens no zemākajiem valstī. Vēsturiski Hallai vienmēr ir bijusi sava telefona sistēma — Kingston Communications. Hallas policija 2006. gadā atzīta par sliktāko Anglijā.

Populārajā mūzikā pazīstama ar grupām The Housemartins, Everything but the Girl.

Pilsēta radās XII gadsimtā. Viduslaikos tā bija Anglijas galvenā osta tirdzniecībai ar Skandināviju, Baltiju un Nīderlandi. 1539. gadā Hallā pirmoreiz Eiropā tika diagnosticēts sifiliss. 1642. gadā Hallas mērs Džons Hotems (John Hotham) neielaida pilsētā Anglijas karali Čārlzu I, kas bija sākums Anglijas pilsoņu karam. Pilsēta smagi cieta vācu bombardēšanā Otrā pasaules kara laikā.

Cilvēki 
Hallā dzimuši:

 Trevors Bolders (Trevor Bolder, 1950) — mūziķis
 Ernests Viljams Brauns (Ernest William Brown, 1866 — 1938) — matemātiķis
 Emija Džonsone (Amy Johnson, 1903 — 1941) — aviatore
 Robs Habards (Rob Hubbard, 1956) — komponists
 Endrū Marvels (Andrew Marvell, 1621 — 1678) — dzejnieks
 Miks Ronsons (Mick Ronson, 1946 — 1993) — mūziķis
 Džons Venns (John Venn, 1834 — 1923) — loģiķis
 Viljams Vilbenforss (William Wilberforce, 1759 — 1833) — politiķis

Anglijas pilsētas
Anglijas vienotās pašvaldības
Kode9

Stīvs Gudmens (angļu: Steve Goodman), plašāk pazīstams kā Kode9 ir Skotijā, Glāzgovā dzimis dabstepa dīdžejs un producents.

Kā dīdžejs Kode9 darbojas jau kopš 1990. gada, sākotnēji aizraujoties ar hiphopu, fankmūziku un drum'n'bass. 1997. gadā viņš pārcēlās uz dzīvi Londonā, līdz ar to pievēršoties tolaik plaukstošajai 2-step kustībai.

Šobrīd Kode9 darbojas kā dabstepa producents un dīdžejs, kā arī pārrauga savas ierakstu kompānijas Hyperdub darbību. Viņa albums Memories Of The Future, kura radīšanā līdzdarbojies arī Londonas mc Spaceape, ir atzīts par vienu no ievērojamākajiem ierakstiem dabstepa vēsturē.

Ārējās saites 
 Oficiālā tīmekļa vietne
 Publiskais profils MySpace
 Diskogrāfija dīdžeju katalogā Rolldabeats.com
 BBC video materiāls par godu DMZ 1 gada jubilejai; intervijas ar Skream, Youngsta, Kode9, Mala un citiem dīdžejiem un producentiem 
 2004. gada intervija

Dubstep producenti
Elektroniskās mūzikas producenti
Dabsteps
Glāzgovā dzimušie
1973. gadā dzimušie